Yus Jambu

Yussry Edoo (15 Mac 1976 – 30 November 2015) atau lebih dikenali sebagai Yus Jambu atau lebih mesra dengan panggilan Pak Yus, ialah seorang pelawak, pelakon, penyanyi dan penghibur yang serba boleh di Malaysia.

Kehidupan awal
Beliau dilahirkan pada 15 Mac 1976 dan dibesarkan di Kampung Nesam, Bintong, Kangar, Perlis. Beliau merupakan anak bongsu daripada tiga beradik. Menamatkan pengajian di Sekolah Menengah Syed Alwi, Kangar. Beliau mula bergiat dan menggilap bakatnya dalam bidang seni melalui teater.

Kerjaya
Kerjaya seni beliau bermula bila menyertai Sinaran Pasport Kegemilangan pada tahun 2001 anjuran sebuah televisyen tempatan. Tetapi nasib beliau kurang baik apabila tidak berjaya dalam program tersebut. Namun beliau tidak berputus asa. Pada tahun 2007 beliau mencuba nasib sekali lagi, kali ini di program Raja Lawak Astro yang pertama kali diadakan. Percubaan beliau nampaknya tidak sia-sia apabila beliau diumumkan sebagai Juara program tersebut pada 11 Mac 2007.

Kematian
Beliau meninggal dunia pada 30 November 2015 dipercayai akibat sesak nafas.

Pada tanggal 30 November 2015, pemergian Yus telah mengejutkan rakyat Malaysia. Beliau sempat memberikan persembahan di Dataran Merdeka sebelum diumumkan pemergiannya oleh Tauke Jambu di akaun Instagramnya. Yus dikatakan mengalami sesak nafas dan meninggal di Hospital Selayang pada pukul 12.30 pagi. Ramai artis yang hadir di hospital berikut sehingga berita kematian Yus diumumkan. Nabil Ahmad terus bergegas ke hospital tersebut selepas sahaja mengacarakan program Gegar Vaganza (musim 2). Turut bersedih dengan pemergian Yus ialah Afdlin Shauki yang menyatakan salam takziahnya menerusi akaun Facebook dan Instagramnya.

Filemografi

Diskografi

Single
 Kita Berdua (Duet bersama Nina)
 Bukan Kerna Nama
 Boss (Bersama Cat Farish)
 Angkara (Bersama Toi)
 Jiman Kawan Aku (Lawak 24 Jam)

Anugerah dan pencalonan
Juara Raja Lawak Musim Pertama (2007)
Pelakon Teater Terbaik Kebangsaan (2004)
Tempat Ke-4 Maharaja Lawak (2011)
Naib Juara Maharaja Lawak Mega (2012/2013)
Tempat Ke-4 Super Spontan (2013)
Tempat Ke-4 Maharaja Lawak Mega (2013/2014)
Tempat Ke-5 Super Spontan (2014)
Tempat Ke-6 Maharaja Lawak Mega (2014/2015)
Tempat Ke-4 Super Spontan All Starz (2015)

Rujukan

Pautan luar



Kategori:Kelahiran 1976
Kategori:Kematian 2015
Kategori:Peserta Raja Lawak
Kategori:Muslim Malaysia
Kategori:Orang Malaysia berketurunan Melayu
Kategori:Pelawak Malaysia
Kategori:Pelawak Melayu
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Pengacara televisyen Malaysia
Kategori:Orang dari Kangar
Kategori:Orang dari Perlis